google/wiki40b huggingface dataset:
Nettvarde

En nettvarde, eller bluetooth beacon er en enveissender som blir brukt for å markere viktige plasser og objekter. Med jevne mellomrom sender den et bluetoothsignal til enheter i nærheten. Dette kan for eksempel brukes for å gi en melding om en nettside som er spesielt relevant for området enheten befinner seg i.
Fekting under Middelhavslekene 1979

Fekting under Middelhavslekene 1979. Fekting var en av flere sporter under de åttende middelhavslekene som ble arrangert i Split i Jugoslavia i perioden 15. til 29. september 1979. Det var åttende gangen som fekting var med på programmet under Middelhavslekene. Det ble konkurrert i fire øvelser, tre for menn og en for kvinner. Mennene konkurrerte individuelt i florett, kårde og sabel og kvinnene i florett. Frankrike ble beste nasjon med tre gullmedaljer foran Italia med en.
Stortingets justiskomité (2001–2005)

Justiskomitéen er en fagkomité på Stortinget.  Den behandler saker relatert til juss, som politiet, rettsvesen og lovgivning.
Komitéen består av 11 stortingsrepresentanter.
Jimmy Dixon

Klubbkarriere

Dixon, som er født i Tubmanburg, startet karrieren i Mark Professionals, før han gikk til svenske Floda BoIF i 2007. Etter to sesonger gikk Dixon til BK Häcken, hvor han ble i fem sesonger. Dixon gikk til Malmö FF i 2007, hvor han signerte en treårskontrakt. I 2009 gikk Dixon til tyrkiske Manisaspor. Etter et kort opphold i BK Häcken, dro Dixon i 2013 igjen til Tyrkia, denne gangen til Boluspor.

Karriere på landslaget

Dixon, som spilte første landslagskamp for Liberia i 1999, står notert med 25 kamper, og ingen scoringer.
A Nightmare on Elm Street 3: Dream Warriors

A Nightmare on Elm Street 3: Dream Warriors er en amerikansk grøsser fra 1987 og den tredje filmen i A Nightmare On Elm Street-serien. Filmen ble regissert av Chuck Russell, mens de ledende rollene spilles av Patricia Arquette, Heather Langenkamp og Craig Wasson. Robert Englund spiller atter rollen som Freddy Krueger.
Store deler av handlingen i denne oppfølgeren foregår på et Mentalsykehus for ungdom der en av behandlerne har spesialisert seg på drømmeterapi.
Carol (film)

Handling

Filmen utspiller seg i New York på 1950-tallet. Therese Belivet (Rooney Mara) jobber i et varehus på Manhattan, men drømmer om et bedre liv. En dag treffer hun en eldre og vakker kvinne, Carol Aird (Cate Blanchett), som går igjennom en bitter skilsmisse. De blir forelsket og tiltrukket av hverandre, og innleder en kjærlighetsaffære. Men forholdet deres viser å ha en høy pris.

Anmeldelser

Carol fikk god kritikk, spesielt for Todd Haynes' regi, Cate Blanchetts og Rooney Maras rolleskildringer, kinematografien, kostymene og musikken. På Rotten Tomatoes har kalkulert at 94 % av 247 anmeldelser er positive, og oppgitt en gjennomsnittsrangering på 8, 6 av 10.
Birger Vestmo fra Filmpolitiet skrev: «Carol er en fryd å se på kino. Ed Lachmans fotografi er mesterlig. Carter Burwells musikk kler dramatikken godt og skaper en lett gjenkjennelig tidsånd. Todd Haynes dirigerer dramatikken stødig, godt hjulpet av Blanchett og Maras sikre skuespill. Filmen er ikke ute etter publikums krampegråt, men er en stilig, vakker og rørende kjærlighetshistorie.»
Måsnaren

Måsnaren er en innsjø i nærheten av Hovsjö i Södertälje kommune i Södermanland, Sverige. Innsjøens overflateareal er på 345 hektar, og den er adskilt i to deler som har forbindelse med hverandre. Ved innsjøen ligger blant annet Tveta kyrka.
Høyland prestegjeld

Høyland prestegjeld var prestegjeld i Jæren prosti frem til 1. mai 1997 og deretter i Sandnes prosti frem til prestegjeldet ble nedlagt 1. januar 2006.
Prestegjeldet med sognene Høyland og Soma går tilbake til før-reformatorisk tid (1537).
Ishockey i Norge

Norges landslag

Norge vant B-gruppen i hjemme-VM 1989. Norge har ikke tatt noen medaljer i VM eller OL. 
Etter at det norske landslaget rykket opp fra 1. divisjon i VM-sluttspillet i år 2005 har Norge hatt en kraftig utvikling i prestasjonene.
Det største er kanskje i VM i Canada 2008 hvor Norge nådde en historisk kvartfinale hvor de gikk på et nederlag mot enorme Canada og klatret opp til en 10.-plass på verdensrankingen.
I februar 2009 klarte Norge å kvalifisere seg for OL-sluttspillet i Vancouver 2010 etter å ha slått: Kasakshtan, Frankrike og Danmark. I VM i Slovakia i 2011 oppnådde ishockeylandslaget en historisk 6.-plass. Norge klarte å beseire Sverige 6-5 på straffer i åpningskampen. Norge gikk videre til kvartfinalen, men ble slått mot Finland med 1-4. 
Norges kvinnelandslag i ishockey har vunnet en mesterskap medalje, EM-bronse i 1993.
Kjelkehockey-landslaget har vunnet OL-gull i 1998, VM-gull i 2004 og EM-gull 2007.

Get-Ligaen

Get-ligaen er Norges offisielle eliteserie i ishockey.
Sesongen 2010/2011 vil ligaen bestå av følgende lag:
Baja California

Geografi

Det meste av delstaten består av tørr ørken. Mot nordøst ligger elva Colorado, hvor jordbruk er gjort mulig gjennom kunstig vanning. Halvøya er også fjellrik, det høyeste fjellet heter Picacho del Diablo (3095 moh). Det er også flere øyer utenfor kysten. Islas Coronado er noen småøyer utenfor Tijuana. Isla Guadalupe ligger langt ute i Stillehavet, mens Cedros ligger utenfor kysten langt i sør. Ángel de la Guarda ligger i Californiabukta.

Historie

De første jegerne og samlerne kom til Baja California for kanskje 14 000 år siden, sannsynligvis fulgte de kysten nedover. 
Før spanjolene satte seg fast i området, var området befolket av ulike grupper. Pericué-folket bodde fra spissen av halvøya til omtrent midten. Guaycura-folket bodde nord for midten, mens Cochimí-folket bodde lengst i nord. De sistnevnte delte området sitt med nomadegrupper fra yumano-gruppene k'miai, cucupá, pai pai osv.
Hernán Cortés, Mexicos erobrer, var sannsynligvis den første europeer som satte sin fot på halvøya i 1539 på en ekspedisjon med skipet Concepción. Han trodde at halvøya var ei øy. Flere spanske ekspedisjoner fulgte på 1500-tallet, men det varte en stund før det ble noen kolonisering. Først i løpet av 1600-tallet etablerte jesuitt-ordenen misjonsstasjoner langs halvøya for å omvende de innfødte. Disse misjonsstasjonene forfalt etter hvert som urfolket døde ut av europeiske sykdommer. På 1800-tallet ble området befolket fra det meksikanske fastlandet, og viktige næringsveier ble kvegdrift, jordbruk, fiske og gruvedrift. I den amerikanske forbudstiden fikk de nordlige delene av staten et løft som følge av tørste amerikanere som krysset grensen, og de typiske grensebyene utviklet seg.

Befolkning

Kun noen få små grupper av urbefolkningen finnes lengst i nord. De aller fleste i Baja California er kommet opp fra de sentrale og sørlige delene av Mexico for å jobbe i den blomstrende industrien. Å krysse grensa til USA ulovlig er en mulighet mange overveier, og såkalte "polleros" ("hønsebønder") tar betalt for å føre folk over grensa.

Økonomi

Delstatens økonomi er sterkt preget av naboskapet med storbyene Los Angeles og San Diego i USA. Over 50 millioner turister besøker årlig delstaten, de fleste på dagsbesøk. Kun noen få finner veien sørover fra Tijuana til de flotte strendene, til vinmarkene ved Ensenada osv. I Tijuana og Mexicali finnes det mange maquiladoras, eller fabrikker for forbruksvarer, som produserer for markedene i USA og Canada. Ølet Tecate er et kjent produkt i hele Nord-Amerika. 
Jordbruk er viktig, spesielt i nordøst hvor staten grenser til elva Colorado, hvor kunstig vanning finner sted. Det er også et par vingårder i området. Ellers på halvøya drives det en god del kvegrift.
Verdens latterdag

Verdens latterdag er en uoffisiell temadag lansert i 1998 av den indiske Madan Kataria. Dagen faller på den første søndagen i mai og går ut på å oppfordre folk til å le mer.
Æthelfrith

Etymologi

Navneleddet æthel er dannet av gammelengelske æthel, «edel». Den norrøne formen av leddet var aðal. Navneleddet frith har opprinnelse i urgermanske *friþu, «fred». Den norrøne formen av leddet var friðr.
Adalfrid, Adalfried, Athalfrid er gammelhøytyske former av navnet, og Alfried er en nyere tysk form.
Givat Ram

Givat Ram, på hebraisk גבעת רם, er et kvarter i det vestlige Jerusalem. Her har Det hebraiske universitetet i Jerusalem en av sine ialt fire campuser. Med Givat Ram henviser således både til kvarteret og universitetsområdet.
Israels nasjonalbibliotek holder til på Givat Ram, sammen med det ovennevnte universitetets naturvitenskapelige fakultet.
Liam Dickinson

Biografi

Liam Dickinson startet sin profesjonelle fotballkarriere i Stockport County i desember 2005 da han skrev under på en kortidskontrakt med klubben ut 2005/06-sesongen, og han spilte sin første kamp for Stockport den 2. januar 2006 da de spilte 2-2 mot Cheltenham i en ligakamp. I denne kampen startet han på benken, ble byttet inn i det 71. spilleminutt og scoret sitt første ligamål for the Hatters i det 76. spilleminutt. I mars 2006 skrev han under på en 2-årskontrakt som bandt han til Stockport fram til sommeren 2008. Totalt ble det 7 ligamål på 22 kamper i 2005/06-sesongen, mens han i den påfølgende sesongen fikk bokført 7 mål på 31 ligakamper for klubben fra Stor-Manchester. I hans tredje sesong i Stockport, 2007/08-sesongen, ble det 19 ligamål på 40 kamper og i denne sesongen scoret han også mål i Football League Two play-off finalen mot Rochdale den 26. mai 2008. Dickinson scoret Stockports tredje mål i denne kampen som de vant 3-2 og dermed rykket opp til Football League One.
Den 1. juli 2008 skrev han under for Derby County som betalte £750 000 i overgangssum og dette beløpet vil stige opp til £1 000 000 når Dickinson har spilt et bestemt antall obligatoriske kamper for Derby.
Cicatripraonetha

Levevis

Disse billene har larver som lever i død ved.

Utbredelse

Arten er utbredt på Filippinene (Mindanao).
Verdenscupen i fekting

Verdenscupen i fekting er en internasjonal serie av konkurranser i fekting. Verdenscupen er arrangert av FIE, og ble for første gang arrangert i 1972.
Det franske vitenskapsakademiet

Det franske vitenskapsakademi (fransk: Académie des sciences eller l’Académie royale des sciences da det ble grunnlagt) er et fransk vitenskapelig akademi etablert 1666 av kong Ludvig XIV etter forslag fra Jean-Baptiste Colbert.
Det hadde opprinnelig sete i Louvre i Paris.
Akademiet har til formål å støtte og beskytte fransk vitenskapelig forskning. Det var førende innen vitenskapelig utvikling i Europa på 1600- og 1700-tallet og var et av de tidligste vitenskapelige akademier. Académie des sciences ble lukket under den franske revolusjon i 1793, men gjenoppstod to år senere som 1. klasse av Institut de France. Akademiet fikk i 1816 tilbake sitt opprinnelige navn.
Grunnkretser i Snåsa kommune

Grunnkretser i Snåsa kommune er delområder og grunnkretser som seksjonerer Snåsa kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Bordtennis under Middelhavslekene 2013

Bordtennis under Middelhavslekene 2013. Bordtennis var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var niende gangen som bordtennis var med på programmet under middelhavslekene. Det ble spilt single- og doubleturneringer for både kvinner og menn. Tyrkia ble beste nasjon med to gullmedaljer foran Spania og Egypt med en hver.
Stéphanie av Luxembourg

Bakgrunn

Stéphanie vokste opp i Belgia, som barn av grev Philippe de Lannoy og Alix della Faille de Leverghem. Hun har fransk som morsmål.
Etter endt utdannelse tilbrakte hun et år i Moskva, der hun lærte russisk og studerte litteratur. Hun studerte så tysk ved Université catholique de Louvain. Hun fortsatte studiene i Berlin, der hun også arbeidet som praktikant ved det vallonske eksportkontoret i Belgias ambassade. Etter dette arbeidet Stéphanie i næringslivet.

Ekteskap

Den 19. oktober 2012 giftet hun seg med Guillaume av Luxembourg. Den borgerlige vielsen ble dagen etterfulgt av kirkebryllup. Paret inngikk forlovelse i mars 2012. Hun fikk luxemburgsk statsborgerskap ved en særlig lov av 10. oktober 2012.
Simen Hegstad Krüger

Langrenn

Under Junior-VM i Liberec tok Krüger sølv med det norske stafettlaget 27. januar 2013, etter to individuelle fjerdeplasser. På stafettlaget var Magne Haga, Håvard Solås Taugbøl og bronsevinneren fra sprinten, Bjørn Vidar Suhr.
Én måned senere, under Junior-NM på Lillehammer, tok Krüger gull på 10 km klassisk og bronse på 20 km fri teknikk.
Krüger tok sølvmedalje på 15 km fri teknikk under U23-VM på ski 2015 i Almaty, 9,5 sekunder bak tyske Florian Notz og 17,2 sekunder foran franskmannen Adrien Backscheider.
Under Norgesmesterskapet på ski 2016 gikk Krüger på Lyn Skis lag som vant 3 × 10 km stafett. Jonas Udjus Frorud og Hans Christer Holund gikk de to andre etappene. Året etter gjentok Krüger suksessen med Lyn da de gikk inn til NM-gull på stafetten på Lygna. Denne gang med Johan Tjelle og Holund på henholdsvis 1. og 2. etappe.
Under U23-VM på ski 2016 i Râșnov tok han gull på 15 km fri teknikk, foran franskmennene Clement Parisse og Alexandre Pouye. 
Krügers første verdenscupseier kom på 15 km fristil intervallstart i Toblach 16. desember 2017. Nordmannen vant foran Maurice Manificat og Andrew Musgrave. Samme sesong, under Norgesmesterskapet på ski 2018, tok Krüger sitt første individuelle NM-gull på samme distanse som i Toblach. På stafetten gikk han Lyn Ski inn til sølv.
Krüger tok sitt første OL-gull på 30 km skiathlon i Vinter-OL 2018 i Pyeongchang 11. februar 2018. 16. februar ble han nr 2 på 15 km friteknikk, 18,3 sek bak Dario Cologna. To dager senere gikk han på laget som vant gull på 4 x 10 km stafett. Her gikk han 3. etappe på et lag bestående av Didrik Tønseth (1. etappe), Martin Johnsrud Sundby (2. etappe) og Johannes Høsflot Klæbo (4. etappe).
Han ble nummer fem på femmila i fri teknikk under ski-VM 2019, som var den eneste distansen han fikk gå. Han vant Skarverennet i 2019.
Kjøttkvern

En kjøttkvern er et kjøkkenredskap som brukes til å kverne kjøtt. Den kan også brukes til å mose frukt og bær, kutte grønnsaker, forme småkaker, rive ost og sjokolade, male mandler og nøtter osv., alt avhengig av hvilket tilbehør som brukes. Vanlig tilbehør er kniv, hullskiver, riveskiver og pølsehorn slik at kvernen kan brukes til maling, snitting, rasping, forming av småkaker og pasta og stopping av pølser.
En lang rekke varianter av redskapen er tilgjengelig, selv om de fleste forestiller seg en hånddreven kvern med sveiv. Kjøttkvernen ble oppfunnet på midten av det 19. århundre av Karl Drais. 
Kjøttstykker (eller andre råvarer) legges på et matebrett og presses vertikalt ned i kjøttkvernen med en stapper, gjerne laget i tre eller plast. I kvernen tar en roterende, spiralformet skrue eller snegle tak i råvaren og presser den horisontalt utover i kvernen samtidig som råvaren stykkes mellom de skarpe kantene på skruen og riller på kvernens innside. Foran skruen sitter en roterende kniv som finkutter råvaren før den presses gjennom en hullskive med hulldiameter som kan tilpasses etter hvilken fin-/eller grovhet som ønskes på det bearbeidede produktet. Til farser og mos brukes hullskiver med mindre diameter f.eks enn til tartar og biffhakk. 
Mange av funksjonene til den opprinnelige, manuelle kjøttkvernen kan i dag dekkes av elektriske kjøkkenmaskiner.
Chillán

Chillán er en by og kommune i provinsen Diguillín i Chile. Chillán har 184 739 innbyggere (2017) og et areal på 511,3 km². Den ligger om lag 400 km sør for Santiago.
Lars Forssell

Liv og virke

Etter skolegang i Stockholms bydel Kungsholmen, studerte Lars Forssell på 1940-tallet i USA. I 1952 avsluttet han studiene sine i Uppsala som Filosofie kandidat. Forssell arbeidet på 1950-tallet som kulturjournalist for forskjellige svenske aviser og litterære tidsskrifter, deriblant Utsikt, BLM, Poesi, Dagens Nyheter og Expressen.
Siden bokdebuten Ryttaren og andra dikter i 1949 ga Lars Forssell ut et femtitalls verker. De spenner fra poesi, via dramatikk, operalibrettoer og viser, til barnebøker. Han var også en anerkjent oversetter. Forssell skrev sanger til kabareter og egne revyer og i 1973  dessuten en tekst til melodifestivalen for den folkekjære artisten Lill-Babs. På grunnlag av sine diktsamlinger ble han i mars 1971 valgt som Sigfrid Siwertz' etterfølger til stol nr. 4 i Svenska Akademien, en institusjon som hvert år deler ut Nobels litteraturpris.
M1 (motorvei)

M1 er en motorvei i England, som forbinder London i sør med Yorkshire i nord, hvor den er knyttet til A1 nær Wetherby. Motorveien har en lengde på 193,5 miles (311,4 km).
Den var den første motorveier som ble konstruert i Storbritannia mellom urbande områder. Den første veistrekningen som ble bygget til motorveistandard i Storbritannia var Preston By-pass, som senere ble en del av M6. M1 er 311,4 km lang, og ble anlagt mellom 1950- og 1970-årene. I 1990-årene ble den forlenget. Det første motorveiserviceområdet i Storbritannia ble bygget ved Watford Gap.
Den var først ment å skulle være en vei fra London til Birmingham, og fulgte stort sett samme trasé som A5. Den ble så senere forlenget mot Leeds. Den følger nå en bue vest for den eldre veien A1. Dette er en mindre direkte rute, men den fører veien nærmere viktige befolkningssentra som Milton Keynes, Northampton, Leicester, Derby, Nottingham, Mansfield, Sheffield og Leeds.

Historie

Den første motorvei var seksjonen rett utenfor vestsiden av Berlin kjent som AVUS som ble bygget i 1917, Autostrada-veisystemet ble bygget i Italia på ordre fra Benito Mussolini i 1920-årene, med andre etterfølgende land, slik som Tysklands første 'autobahn' i 1931 og deretter utviklet av nazistene under Adolf Hitler. Det var planer fra før den andre verdenskrig for et motorveisystem i Storbitannia. Lord Montagu etablerte et selskap for å bygge en «motorway like road» fra London til Birmingham i 1923, men det tok hele 26 år før loven Special Roads Act 1949 gikk igjennom som tillot bygging av veier som var begrenset til spesifikke kjøretøytyper, og på 1950-tallet fikk Storbritannias første motorveierprosjekter offentlig godkjenning til oppstart.
Afrodite fra Knidos

Afrodite fra Knidos var en av de mest berømte verker av den attiske skulptøren Praxiteles (300-tallet f.Kr.). Skulpturen og dens kopier ble ofte referert til som Venus Pudica («Den blyge Venus») som karakteriseres ved at hun dekker til sitt skjød med den ene hånden. Varianter av Venus Pudica hvor figuren også dekker sin bryster er Medici Venus og Venus fra Kapitol.

Moderne inspirasjon

Også i tidlig moderne tid og i moderne tid da kvinnelig nakenakt igjen kom på moten etter Praxiteles oppfant den at har Afrodite fra Knidos inspirert kunstnere, hovedsakelig malere. Venus til Lucas Cranach den eldre har noe av den samme positur, og tilsvarende med Lorenzo Costas Venus, om enn lite av den samme naturalistiske anatomi, men viktigere er det faktum at de mangler Afrodites naturlige blyghet isteden poserer. Sandro Botticellis Venus' fødsel anerkjenner Praxiteles’ skulptur, men står stødig på egen kraft; først og fremst ved at han bibringer ikke bare blygheten, men den nyfødtes uskyld. Pierre-Auguste Renoirs Baigneuse au griffon er en identisk og likevel anatomisk forskjellig hyllest. Jean Auguste Dominique Ingres' svært så franske Venus står i den tradisjon som Praxiteles staket opp, men med kvinnefigurens høyre arm over hodet og fingrene lekende i håret og blikket rettet direkte mot og henvendt til den som betrakter er hans gjengivelse svært forskjellig fra den antikke opprinnelsen.
Thanos Petsos

Landslaget

10. august 2011 fikk han sin første landskamp for Hellas mot Bosnia-Hercegovina.
Skihopping etter land

Kortomtaler

For landene og terrirotiene med aller minst aktivitet. Se egne artikler for de andre landene.
Landegrensen

Landegrensen er et landeveisritt med start på riksgrensen på Den gamle Svinesundsbrua og mål ved Høgskolen i Halden. Landegrensen arrangeres av samme organisasjon som arrangerer terrengsykkelrittet Grenserittet.

Ritt-trasé

Den lange løypa på 128,3 km krysser riksgrensen på 4 steder: Den gamle Svinesundsbrua, Håvedalen/Tyslingmoen innerst i Iddefjorden, Vassbotten og Kornsjø. Den korte løypa på 70,5 km krysser riksgrensen på 2 steder: Den gamle Svinesundsbrua og Håvedalen/Tyslingmoen. Det er servicestasjoner ved Håvedalen, Vassbotten (kun lang løype), Bästorp (kun lang løype) og Bakke og colastasjon på Sommerro.

Arrangement

Rittet består av både en lagkonkurranse og en individuell konkurranse.
Landegrensen blir arrangert av ca. 300 funksjonærer fra over 20 ulike idrettslag og foreninger fra Norge og Sverige. Halden Skiklubb er eier av arrangementet. Rittet ble arrangerte første gang i 2012 med 606 fullførende deltagere.
Astor

Astor er en amerikansk familie som nedstammer fra den tyske emigranten John Jacob Astor og som var den rikeste familien i USA i det 19. århundre. På slutten av 1800-tallet slo en gren av familien seg ned i Storbritannia, og oppnådde stor betydning og ble adlet der. I løpet av det 20. århundre gikk familiens betydning tilbake.
Waldorf-Astoria-hotellene er oppkalt etter familien. Familien etablerte også New York Public Library. Byene Astor, Illinois, Astor, Missouri, Astor, Queens, New York og Astor, Oregon er oppkalt etter familien. Det samme er Astor Park i Florida og Astor Court og Astor Palace New York, i tillegg til et stort antall gater i mange byer.
John Jacob Astor IV døde under «Titanic»-forliset, mens hans kone Madeleine Astor overlevet katastrofen.
Familien stammer fra Walldorf i Baden.
Sandefjord Håndball

Historikk

Klubben rykket ned fra eliteserien i håndball for herrer i 2010 etter å ha havnet på tiendeplass og tapt kvalifiseringskampene mot Oppsal. Etter ett år i førstedivisjon tapte Sandefjord også i 2011 kvalifiseringen mot Oppsal. Imidlertid trakk Oppsal sitt lag fra eliteserien like etter sesongstart. Sandefjord ble tilbudt og takket ja til den ledige plassen. Sandefjord endte på sisteplass etter endt sesong og rykket ned igjen. I NM i 2016 tok de seg til semifinalen, men tapte 27 - 18 mot Bækkelaget håndball.
Patrulje

Militært

En type patrulje kalles MOT (Military Observation Team), og finnes også blant ISAF-styrker i Afghanistan.

Referanser fra populærkulturen

Begrepet er blitt brukt innen musikk, blant annet i tittelen til en marsj som ble publisert i 1885, «American Patrol».
Rovløpere

Utseende

Små til middelsstore (5 – 15 mm), oftest litt flate, langbeinte biller. Overflaten er temmelig blank, på farge kan de være metallisk svarte eller rødlige. Hodet er temmelig stort med store, utstående fasettøyne. Overkjevene (mandiblene) er store, hos slekten Leistus er de sterkt utvidet sidelengs. Slekten Notiophilus har et påfallende stort hode med store fasettøyne og flere dype lengdefurer i den brede pannen. Antennene er trådformede og ganske lange. Brystskjoldet (pronotum) er mer eller mindre hjerteformet, bredere enn langt, med markerte bakhjørner. Dekkvingene er jevnbrede og noe flate, med tydelige punktrader. Hos slekten Notiophilus finnes det vanligvis et blankt, upunktert felt i midten. Beina er lange og tynne.

Levevis

Rovløperne er generaliserte rovdyr som er i stand til å fange ganske raske byttedyr. Slekten Notiophilus ser ut til å ha spesialisert seg på spretthaler (Collembola). Flere arter i slekten Nebria er svært kuldetolerante og kan finnes blant annet på snøfenner der de lever av insekter som blåser inn over snøen. Notiophilus er dagaktive, de andre slektene er mest aktive om natten.